Port Ħieles ta' Malta

Il-Port Ħieles ta' Malta (bl-Ingliż: Malta Freeport) huwa port internazzjonali fil-gżira ta' Malta b'volum kummerċjali ta' 3.06 miljun TEUs fl-2015. Il-Port Ħieles ta' Malta huwa wieħed mill-iżjed portijiet bi traffiku kummerċjali fl-Ewropa. Il-port jinsab f'Birżebbuġa fix-Xlokk ta' Malta, fis-sit fejn qabel kien hemm il-bażi tal-inġenji tal-ajru tal-baħar magħrufa bħala RAF Kalafrana. Il-Port Ħieles ta' Malta ġie stabbilit fl-1988 u kien l-ewwel ċentru għat-trażbord fir-reġjun tal-Mediterran. Il-port attwalment hija kklassifikata fit-tnax-il post fost il-portijiet Ewropej ewlenin u huwa t-tielet l-ikbar ċentru tat-trażbord u tal-loġistika fir-reġjun tal-Mediterran. Iktar minn 95 % tat-traffiku tal-kontejners tal-Port Ħieles ta' Malta huwa trażbord kummerċjali u t-tkabbir fid-domanda wassal għal diversi finanzjamenti u bidliet fis-sjieda tiegħu. Il-Port Ħieles ta' Malta huwa t-tielet l-ikbar port tat-trażbord fil-Mediterran. Tħejjew ukoll pjanijiet biex fil-futur il-port ikompli jitkabbar, sabiex it-tul tal-mollijiet tiegħu fiż-żewġ terminals jiżdied mit-tul operazzjonali attwali ta' 2.2 kilometri għal iktar minn 3 kilometri u biex l-erja totali tiżdied minn 680,000 m2 għal 790,000 m2 (0.79 km2). Gallerija Referenzi